આથી હેમાએ પોતાના વકીલ હરીશને ફોન કર્યો હતો. હરીશે કહ્યું કે તમે એકલાં ન જતાં, હું પણ આવું છું. હરીશ હેમાના ફ્લેટ પર પહોંચ્યો. પછી હેમા અને હરીશ કાંદીવલીની ઝૂંપડપટ્ટીમાં આવેલા વિદ્યાધરના ગોડાઉનમાં પહોંચ્યાં હતાં. તેઓ ત્યાં કેવી રીતે પહોંચ્યાં? જાતે ગયાં કે તેમને લઈ જવામાં આવ્યાં? તે બાબતની તપાસ પોલીસ કરી રહી છે. પોલીસનું માનવું છે કે, વિદ્યાધર અને તેના સાથી શિવકુમારે પોતાને ત્યાં કામ કરતા કર્મચારીઓ પ્રદીપ, વિજય અને આઝાદ વગેરેની મદદથી બંનેની હત્યા કરી દીધી હશે. કેવી રીતે અને શા માટે માર્યા? તેની વિગતો આરોપીઓ સ્પષ્ટ જણાવતા નથી.